Incumbensas

Tge fiss, sche dus fragliuns pudessan sa laschar divorziar in da l’auter? Tge pensas ti da questa idea?

________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
____________________________________________________________________________________________________________________

Sch’i fiss pussaivel, cun tgi ubain cun tge barattassas ti las rollas per in di e pertge?

____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

Giugai il gieu «Tgi sun jau?»

-	Mintgin scriva sin in cedel in num per in auter uffant

-	Tatgar quest cedel sin il frunt, senza guardar il num

-	In suenter l’auter sto lignar, tgi ch’ins è cun far dumondas

-	Las dumondas dastgan be vegnir respundidas cun gea ubain na

-	Vegn la dumonda respundida cun gea, lura dastg’ins dumandar vinavant

-	Vegn la dumonda respundida cun na, lura vegn il proxim

Rollas barattadas 

Faschai gruppas da dus. Exercitai in dals sketschs. Empruvai da giugar bain cun la vusch. Preschentai ils resultats en classa. Per cumparegliar n’emporti betg, sche duas ubain trais gruppas fan il medem sketsch.

Sketsch per duas persunas:
http://jungschar.untermais.net/spiele/sketch/zimmer.htm

Casanova:		Hallo, qua è Casanova, chombra 19.
Portier:		Buna saira signur Casanova.
Casanova:		Jau sgol damaun a Paris. Pudessas per plaschair reservar là ina
		chombra cun bogn per mai?
Portier:		In mument, jau guard suenter…jau stun mal, nus n’avain naginas
		chombras libras pli. (penda si)		
Casanova:		(telefonescha anc ina giada) Qua è Casanova anc ina giada. Vus
		avais chapì fauss, jau dovrel ina chombra a Paris e betg qua a 			Londra.
Portier:		Ma noss hotel è betg a Paris, nus essan a Londra.
Casanova:		Ma quai sai jau, jau abitesch qua.
Portier:		Tar nus?
Casanova:		Gea, chombra 19 ed jau stoss sgular damaun a Paris.
Portier:		Duai jau vegnir per Vossa bagascha?
Casanova:		Gea, damaun!
Portier:		Geabain, buna notg! (penda si)	
Casanova:		Casanova anc ina giada. Faschai il bain e reservai per mai ina chombra a Paris!
Portier:		In mument…tut occupà, deplorablamain.			
Casanova:		Jau na vi betg ina chombra en quest hotel qua. Jau hai gia ina, numer 19!!!
Portier:		Numer 19…è gia occupà.		
Casanova:		Gea, da mai, per l’amur da Dieu. Damaun vegn la chombra libra!
Portier:		Vus vulais in’autra chombra?
Casanova:		Gea, ma a Paris!
Portier:		Per damaun?
Casanova:		Gea.	
Portier:		Vus avais fortuna, jau hai ina chombra per Vus per damaun.
Casanova:		Finalmain!
Portier:		Chombra 19 vegn libra damaun.

Sketsch per duas persunas:
http://jungschar.untermais.net/spiele/sketch/friseur.htm

Clienta:		Davant lung, davos curt!		
Frisunza:		Geabain dunna Tomaschett! Lura, nua giais Vus quest onn en vacanzas?
Clienta:		A Roma!		
Frisunza:		A Roma? Per l’amur da Dieu. En questa citad datti be turists ed ussa		èsi era memia chaud. En tge hotel?	
Clienta:		Hotel Mirandonale.
Frisunza:		Quest vegl hotel? Nausch service, chombras malnettas. Ma bain, tge		vulais lura far a Roma?		
Clienta:		Contemplar la citad e lura far audienza tar il papa.		
Frisunza:		Audienza tar il papa? Quai stuais Vus savair.

Clienta:		Davant lung, davos curt!		
Frisunza:		Geabain! Lura, co èsi stà a Roma?	
Clienta:		Grondius, bellezza citad!	
Frisunza:		E l’hotel?
Clienta:		Pelvaira grondius! Fitg bunas tschaveras e bun service. Grondius!
Frisunza:		E l’audienza tar il papa?
Clienta:		Fitg bel! Il papa ha prendì bler temp per ils umans. Jau sun ma 			messa en schanuglias davant el ed il papa ha mess ses maun sin 		mes chau...
Frisunza:		E tge ha el ditg?		
Clienta:		Mia figlia, tgi ha pomai taglià ils chavels a Vus?

Sketsch per duas persunas:
http://jungschar.untermais.net/spiele/sketch/stammtisch.htm

Otto:	Bun di, co vai cun tai?	
Carli:	A mai gievi bain, enfin che ti ès vegnì!
Otto:	Sco ti manegias.	
Carli:	E co vai cun tai?
Otto:	Jau hai fitg nauscha luna.	
Carli:	Pertge?
Otto:	Ah, mia dunna nettegia la chasa e metta tut sutsura. Signur ustier,	anc ina gervosa per plaschair!	
Carli:	Jau hai udì che ti ès stà en vacanzas en l’Africa.
Otto:	Gea, quai è stà vacanzas…ti na sas strusch t’imaginar....
Carli:	È mettain èsi stà fitg chaud.
Otto:	Chalira! E lura hai jau anc gì charplina cun la sira. Jau hai ditg ad ella
	che sias chautschas-chaltschiel fan faudas. 	
Carli:	Ma da quai na dat bain betg charplina.
Otto:	Ella na purtava gnanc chautschas-chaltschiel.

curta pausa (ir sin tualetta, leger la gasetta, guardar enturn, salidar insatgi…)
	
Carli:	Discurras ti era autras linguas?
Otto:	Ma franc!
Carli:	Co din ins per exempel serrada da las butias sin chinais?
Otto:	Tge-gia-serrà!	
Carli:	E lader?
Otto:	Det-lung!	
Carli:	E policist?
Otto:	Piglia-det-lung!	
Carli:	E chaun da polizia?
Otto:	Piglia-det-lung-wau!	
Carli:	Ma bain…

curta pausa (ir sin tualetta, leger la gasetta, guardar enturn, salidar insatgi…)

Otto:	Savevas, jau enconusch ligns che nagin na vegn da schliar.	
Carli:	Jau met patg 100 francs che jau vegn da schliar quests ligns. 
Otto:	Jau met patg 10 francs, che quai na gartegia betg a tai.	
Carli:	Bun, cumenza!
Otto:	Tge paisa 5 kilos, ha chommas melnas, porta 50 kilos tartuffels sin	dies, ha plimas e va sur l’aua?	
Carli:	Qua ils 100 francs, jau na sai betg.
Otto:	Qua ils 10 francs, jau na sai era betg.	

			Per perscrutaders:
		
			Savevas ti tge actur/actura che ha brattà las rollas il pli savens e giugà en ils pli
blers films?

http://www.dasinternet.net/wssd_film_fernsehen_3.php